Diari Oficial de la Generalitat Valenciana


Sumari del DOGV 6793, del 11-06-2012 (2012/5717)

ACORD de 5 de juny de 2012, de la Mesa de les Corts, sobre el conveni subscrit entre la Conselleria d'Infraestructures, Territori i Medi Ambient i les Corts per a la realització de les tasques tècniques necessàries en l'administració i la gestió dels edificis i dels immobles adscrits a les Corts
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6793

Data del DOGV
:   11-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5717


Data del document
:   05-06-2012

Organisme emissor
:   Corts Valencianes

Tipus de document
:   Acord

ACORD de 5 de juny de 2012, de la Mesa de les Corts, sobre el conveni subscrit entre la Conselleria d'Infraestructures, Territori i Medi Ambient i les Corts per a la realització de les tasques tècniques necessàries en l'administració i la gestió dels edificis i dels immobles adscrits a les Corts [2012/5717]  
S'eleva a la Mesa de les Corts el conveni subscrit entre la Conselleria d'Infraestructures, Territori i Medi Ambient i les Corts per a la realització de les tasques tècniques necessàries en l'administració i la gestió dels edificis i dels immobles adscrits a les Corts, el qual ha estat signat per la secretària primera de les Corts i la consellera d'Infraestructures, Territori i Medi Ambient el 4 de juny de 2012.  
Aquest conveni ha estat autoritzat en virtut de l'acord adoptat per la Mesa de les Corts el 31 de gener de 2012 i mitjançant l'acord adoptat pel Consell el 30 de març de 2012.  
El motiu que justifica la subscripció del conveni és el que a continuació es descriu. Al llarg de les successives legislatures la Conselleria d'Economia ha dictat diferents ordres que han afectat per a ús de les Corts un conjunt d'edificis i immobles adquirits per la Generalitat per a atendre les necessitats de funcionament d'aquest parlament. L'administració i la gestió ordinària d'aquest conjunt immobiliari requereix usualment la realització de diferents tasques tècniques, com també l'elaboració dels documents tècnics i, si escau, l'assumpció de la direcció facultativa que calguen per a iniciar i desenvolupar fins a la finalització els expedients de contractació relatius a les assistències tècniques necessàries i els contractes d'obres corresponents, com també els expedients urbanístics o de qualsevol altra naturalesa que calga tramitar, en compliment del que hi ha disposat en la normativa vigent.  
  
Les Corts no posseeixen els mitjans personals i tècnics idonis per a la realització de les activitats tècniques descrites en l'apartat anterior i que són l'objecte de l'encàrrec de gestió que es planteja en aquest acord. Aquests mitjans tècnics, personals i materials, sí que existeixen en la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient, la qual ha manifestat la voluntat de posar-los a disposició de la cambra a fi de contribuir a la millor administració i gestió dels immobles que es troben afectats a les Corts.  
El conveni subscrit té com a objecte encomanar a la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient la realització de les activitats tècniques següents:  
- Realitzar les tasques d'assessorament tècnic i elaborar els documents tècnics que calguen per a iniciar i desenvolupar fins a la finalització els expedients urbanístics o de qualsevol altra naturalesa que calga tramitar amb relació a l'ús administratiu, el manteniment o la gestió dels immobles adscrits a les Corts.  
- Assumir, si escau, la direcció facultativa dels contractes i de les obres que la Mesa de les Corts acorde executar als immobles adscrits a les Corts.  
L'encàrrec de gestió convingut entre les Corts i la conselleria esmentada no comporta cessió de titularitat de la competència que correspon a la Presidència o la Mesa de les Corts per a adoptar les decisions i els criteris jurídics i d'oportunitat que donen suport i contingut a l'activitat tècnica objecte de la comanda. A aquest efecte, els documents tècnics que elabore la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient, detallaran els mecanismes de comunicació vinculants entre la Presidència i la Mesa de les Corts, la Secretaria General de les Corts -assistida per un lletrat o una lletrada de les Corts-, el Servei d'Assistència Tècnica i Manteniment i les empreses o els professionals adjudicataris dels contractes corresponents, per garantir el caràcter vinculant de les decisions que s'adopten i hagen d'executar aquestes empreses i professionals. Els costs que, si escau, es deriven de les activitats tècniques que han de fer-se seran assumits per les Corts amb càrrec al pressupost de la cambra.  
Aquest encàrrec de gestió tindrà vigència durant la VIII legislatura de les Corts i es prolongarà fins a un mes posterior a la constitució de la nova cambra, sense perjudici del que puga acordar respecte de l'ampliació del termini la Mesa de les Corts al venciment. En tot cas, ambdues parts es reconeixen el mutu dret a denunciar la vigència d'aquest conveni amb una antelació mínima de tres mesos a la data de venciment, sense que això puga afectar les actuacions ja iniciades amb anterioritat a la denúncia.  
En virtut de tot això, la Mesa de les Corts, en la reunió de 5 de juny de 2012, ha adoptat el següent  
  
  
ACORD  
  
Primer  
Tenir coneixement del conveni subscrit el 4 de juny de 2012 entre la Conselleria d'Infraestructures, Territori i Medi Ambient i les Corts per a la realització de les tasques tècniques necessàries en l'administració i la gestió dels edificis i dels immobles adscrits a les Corts.  
  
  
Segon  
Sol·licitar a la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient que designe els arquitectes que estime idonis per a assistir a les Corts en les tasques tècniques que han de fer-se pròximament als edificis adscrits a les Corts i, de manera específica, sol·licitar l'assessorament d'aquests tècnics per a assumir la direcció facultativa de les obres corresponents al contracte adjudicat a l'empresa SYMETRA per al compliment de la Resolució número 105-U, de 28 de juliol de 2011, dictada pel tercer tinent d'alcalde de l'Ajuntament de València, en virtut de delegació conferida per l'Alcaldia, en l'expedient número 03991/2009/911, tramitat pel Servei de Disciplina Urbanística, Secció Ordres d'Execució, mitjançant la qual s'ordena executar, en els terminis i les condicions que en la resolució es detallen, diverses obres de reparació a l'edifici situat al carrer del Mur de Santa Anna, número 6, de València (referència cadastral número 5933901YJ2753D).  
  
  
Tercer  
Comunicar aquest acord -amb còpia, adjunta, del conveni subscrit- a la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient, a l'Àrea d'Assistència Tècnica i Manteniment, a l'Àrea Econòmica i efectuar publicar-lo en el Butlletí Oficial de les Corts i el Diari Oficial de la Comunitat Valenciana.  
  
Palau de les Corts  
València, 5 de juny de 2012  
  
El president,  
JUAN GABRIEL COTINO FERRER  
  
La secretaria segona,  
CARMEN MARTÍNEZ RAMÍREZ  
  
  
Conveni entre les Corts i la Conselleria d'Infraestructures, Territori i Medi Ambient d'encàrrec de gestió, per a la realització de tasques tècniques necessàries en l'administració i la gestió dels edificis i dels immobles de les Corts  
  
València, 4 de juny de 2012  
  
REUNITS:  
D'una part: Angélica Gemma Such Ronda, secretària primera de la Mesa de les Corts, qui ha estat expressament facultada per a atorgar aquest document per la Mesa de les Corts en la reunió de 31 de gener de 2012.  
I, de l'altra part: la consellera d'Infraestructures, Territori i Medi Ambient, Isabel Bonig Trigueros, d'acord amb el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i facultada per a aquest acte per Acord del Consell de data 30 de març de 2012.  
Ambdues parts, que es reconeixen recíprocament la capacitat d'obrar i obligar-se en virtut de la representació que ostenten,  
  
  
EXPOSEN:  
  
Primer. Al llarg de les successives legislatures la Conselleria d'Economia ha dictat diferents ordres que han afectat per a ús de les Corts un conjunt d'edificis i immobles adquirits per la Generalitat per a atendre les necessitats de funcionament d'aquest parlament.  
  
  
Segon. L'administració i la gestió ordinària d'aquest conjunt immobiliari requereix usualment la realització de diferents tasques tècniques, com també l'elaboració dels documents tècnics i, si escau, l'assumpció de la direcció facultativa que calguen per a iniciar i desenvolupar fins a la finalització els expedients de contractació relatius a les assistències tècniques necessàries i els contractes d'obres corresponents, com també els expedients urbanístics o de qualsevol altra naturalesa que calga tramitar, en compliment del que hi ha disposat en la normativa vigent.  
  
  
Tercer. Les Corts no posseeixen els mitjans personals i tècnics idonis per a la realització de les activitats tècniques descrites en l'apartat anterior i que són l'objecte de l'encàrrec de gestió que es planteja en aquest acord.  
Aquests mitjans tècnics, personals i materials, sí que existeixen en la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient, la qual manifesta la voluntat de posar-los a disposició de la cambra a fi de contribuir a la millor administració i gestió dels immobles que es troben afectats a les Corts.  
Per tot això i d'acord amb l'article 15.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'estableix aquest conveni d'encàrrec de gestió de conformitat amb les següents:  
  
  
CLÀUSULES  
  
Primera. Objecte del conveni  
És objecte d'aquest conveni encomanar a la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient la realització de les activitats tècniques següents:  
- Realitzar les tasques d'assessorament tècnic i elaborar els documents tècnics que calguen per a iniciar i desenvolupar fins a la finalització els expedients urbanístics o de qualsevol altra naturalesa que calga tramitar amb relació a l'ús administratiu, el manteniment o la gestió dels immobles adscrits a les Corts.  
- Assumir, si escau, la direcció facultativa dels contractes i de les obres que la Mesa de les Corts acorde executar als immobles adscrits a les Corts.  
  
Segona. Contingut de l'encàrrec de gestió  
L'encàrrec de gestió que s'acorda no comporta cessió de titularitat de la competència que correspon a la Presidència o la Mesa de les Corts per a adoptar les decisions i els criteris jurídics i d'oportunitat que donen suport i contingut a l'activitat tècnica objecte de la comanda.  
  
A aquest efecte, els documents tècnics que elabore la Direcció General d'Obres Públiques, Projectes Urbans i Habitatge de la Conselleria d'Infraestructures, Territori i Medi Ambient, detallaran els mecanismes de comunicació vinculants entre la Presidència i la Mesa de les Corts, la Secretaria General de les Corts -assistida per un lletrat o una lletrada de les Corts-, el Servei d'Assistència Tècnica i Manteniment i les empreses o els professionals adjudicataris dels contractes corresponents, per garantir el caràcter vinculant de les decisions que s'adopten i hagen d'executar aquestes empreses i professionals.  
  
Tercera. Termini de vigència  
Aquest encàrrec de gestió tindrà vigència durant la VIII legislatura de les Corts i es prolongarà fins a un mes posterior a la constitució de la nova cambra, sense perjudici del que puga acordar respecte de l'ampliació del termini la Mesa de les Corts al venciment.  
  
En tot cas, ambdues parts es reconeixen el mutu dret a denunciar la vigència d'aquest conveni amb una antelació mínima de tres mesos a la data de venciment, sense que això puga afectar les actuacions ja iniciades amb anterioritat a la denúncia.  
  
Quarta. Finançament  
Els costs que, si escau, es deriven de les activitats tècniques que han de realitzar-se seran assumits per les Corts amb càrrec al pressupost de la cambra.  
  
Cinquena. Publicació  
Aquest conveni d'encàrrec de gestió es publicarà en el Butlletí Oficial de les Corts i el Diari Oficial de la Comunitat Valenciana, en virtut del que hi ha disposat en l'article 15.3 de la Llei de Règim Jurídic de les Administracions Públiques i del Procediment Administratiu Comú.  
  
En prova de conformitat, signen per duplicat i a un sol efecte aquest acord al lloc i la data abans indicats.  
  
La consellera d'Infraestructures, Territori i Medi Ambient: Isabel Bonig Trigueros.  
La secretària primera de les Corts: Angélica Gemma Such Ronda.